11161 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 825 


6 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτική κινητοποίηση του προσωπικού του Ενιαίου 
Συνδέσμου Δήμων και Κοινοτήτων Νομού Αττικής 
(μόνιμου και με σύμβαση ιδιωτικού δικαίου αορί¬ 


στου χρόνου). 1 

Έγκριση για πολιτική επιστράτευση του προσωπικού 
του Ενιαίου Συνδέσμου Δήμων και Κοινοτήτων Νο¬ 
μού Αττικής (μόνιμου και με σύμβαση ιδιωτικού δι¬ 
καίου αορίστου χρόνου). 2 

Πολιτική επιστράτευση του προσωπικού του Ενιαίου 
Συνδέσμου Δήμων και Κοινοτήτων Νομού Αττικής 
(μόνιμου και με σύμβαση ιδιωτικού δικαίου αορί¬ 
στου χρόνου). 3 


ΑΠΟΦΑΣΕΙ Σ 

Αριθ. Υ 301 (1) 

Πολιτική κινητοποίηση του προσωπικού του Ενιαίου Συν¬ 
δέσμου Δήμων και Κοινοτήτων Νομού Αττικής (μόνι¬ 
μου και με σύμβαση ιδιωτικού δικαίου αορίστου χρό¬ 
νου). 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις: 

α) των άρθρων 22 παρ. 3 και 112 παρ. 1 του Συντάγμα¬ 
τος. 

β) των άρθρων 2 παρ. 5, 13, 18, 19, 20 και 23 του Ν.Δ. 
17/1974 «Περί Πολιτικής Σχεδιάσεως Εκτάκτου Ανάγκης» 
(ΦΕΚ236 Α'). 

2. Την από 5 Ιουλίου 2000 εισήγηση του Αρχηγού του 
Γενικού Επιτελείου Εθνικής Άμυνας. 

3. Την ανάγκη πρόληψης ανωμαλιών από τις απεργια- 
κές κινητοποιήσεις του προσωπικού του Ενιαίου Συνδέ¬ 
σμου Δήμων και Κοινοτήτων Νομού Αττικής που δημιουρ¬ 
γούν άμεσο κίνδυνο για τη δημόσια υγεία και σοβαρή δια¬ 
ταραχή της κοινωνικής και οικονομικής δραστηριότητας 
στο νομό Αττικής, αποφασίζουμε: 

Κηρύσσουμε το προσωπικό του Ενιαίου Συνδέσμου Δή¬ 
μων και Κοινοτήτων Νομού Αττικής, μόνιμο και με σύμβα¬ 


ση ιδιωτικού δικαίου αορίστου χρόνου, σε κατάσταση γε¬ 
νικής πολιτικής κινητοποίησης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Ιουλίου 2000 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Αριθ. Υ 302 (2) 

Έγκριση για πολιτική επιστράτευση του προσωπικού του 
Ενιαίου Συνδέσμου Δήμων και Κοινοτήτων Νομού Ατ¬ 
τικής (μόνιμου και με σύμβαση ιδιωτικού δικαίου αορί¬ 
στου χρόνου). 

Ο ΠΡΩΟΥΠΟΥΡΓΟΣ 

Έχοντας υπόψη: 

1. Τις διατάξεις: 

α) των άρθρων 22 παρ.3 και 112 παρ. 1 του Συντάγμα¬ 
τος 

β) των άρθρων 2 παρ. 5, 13, 18, 19, 20 και 23 του Ν.Δ. 
17/1974 «Περί Πολιτικής Σχεδιάσεως Εκτάκτου Ανάγκης» 
(ΦΕΚ236 Α'). 

2. Την Υ 301/5-7-2000 απόφασή μας, για πολιτική κινη¬ 
τοποίηση του προσωπικού του Ενιαίου Συνδέσμου Δήμων 
και Κοινοτήτων Νομού Αττικής. 

3. Την από 5 Ιουλίου 2000 πρόταση των Υπουργών Εσω¬ 
τερικών, Δημόσιας Διοίκησης και Αποκέντρωσης και Υγεί¬ 
ας και Πρόνοιας. 

4. Την ανάγκη πρόληψης ανωμαλιών από τις αποφασι- 
σθείσες απεργιακές κινητοποιήσεις του προσωπικού του 
Ενιαίου Συνδέσμου Δήμων και Κοινοτήτων Νομού Αττι¬ 
κής, η πραγματοποίηση των οποίων συνεπάγεται διακοπή 
τηςλειτουργίαςτωνχώρωναπόθεσηςτων απορριμμάτων 
της χωματερής των Άνω Λιοσίων, με αποτέλεσμα τη δημι¬ 
ουργία άμεσου κινδύνου για τη δημόσια υγεία και τις σο¬ 
βαρές διαταραχές της κοινωνικής και οικονομικής δρα¬ 
στηριότητας στο νομό Αττικής, αποφασίζουμε: 

Εξουσιοδοτούμε τους Υπουργούς Εσωτερικών, Δημό¬ 
σιας Διοίκησης και Αποκέντρωσης και Υγείας και Πρόνοι¬ 
ας να κηρύξουν γενική πολιτική επιστράτευση του προ¬ 
σωπικού, μόνιμου και με σύμβαση ιδιωτικού δικαίου αορί¬ 
στου χρόνου, του Ενιαίου Συνδέσμου Δήμων και 
Κοινοτήτων Νομού Αττικής κατά τη διάρκεια των παρα- 

























11162 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


πάνω κινητοποιήσεων του και να λάβει κάθε άλλο μέτρο 
αναγκαίο για την αντιμετώπιση των κινδύνων για τη δημό¬ 
σια υγεία και τη διασφάλιση της ομαλής λειτουργίας της 
κοινωνικής και οικονομικής ζωής στο νομό Αττικής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Ιουλίου 2000 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Αριθ. Υ 99 (3) 

Πολιτική επιστράτευση του προσωπικού του Ενιαίου Συν¬ 
δέσμου Δήμων και Κοινοτήτων Νομού Αττικής (μόνι¬ 
μου και με σύμβαση ιδιωτικού δικαίου αορίστου χρό¬ 
νου). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) των άρθρων 22 παρ. 3 και 112 παρ. 1 του Συντάγμα¬ 
τος. 

β) των άρθρων 2 παρ. 5, 13, 18, 19, 20 και 23 του Ν.Δ. 
17/1974 «Περί Πολιτικής Σχεδιάσεως Εκτάκτου Ανάγκης» 
(ΦΕΚ236 Α'). 

2. Την απόφαση Υ 301/6.7.2000 του Πρωθυπουργού, με 
την οποία κηρύχθηκε πολιτική κινητοποίηση του προσω¬ 
πικού (μόνιμου και με σύμβαση ιδιωτικού δικαίου αορί¬ 


στου χρόνου), του Ενιαίου Συνδέσμου Δήμων και Κοινο¬ 
τήτων. 

3. Την απόφαση Υ 302/6.7.2000 του Πρωθυπουργού, με 
την οποία εγκρίθηκε η πολιτική επιστράτευση του προ¬ 
σωπικού του Ενιαίου Συνδέσμου Δήμων και Κοινοτήτων 
Νομού Αττικής, μόνιμου και με σύμβαση ιδιωτικού δικαί¬ 
ου αορίστου χρόνου. 

4. Το γεγονός ότι από την απεργία του προσωπικού του 
Ενιαίου Συνδέσμου Δήμων και Κοινοτήτων Νομού Αττικής 
καιτη μη λειτουργία των χώρων απόθεσης της χωματερής 
Άνω Λιοσίων προκαλείται άμεσος κίνδυνος για τη δημόσια 
υγεία και σοβαρή διαταραχή της κοινωνικής και οικονομι¬ 
κής δραστηριότητας στο Νομό Αττικής, αποφασίζουμε: 

1. Κηρύσσουμε γενική πολιτική επιστράτευση από 
ώρας 13.30 της 6 Ιουλίου 2000 και μέχρι νεότερης από¬ 
φασης μας, του μόνιμου και με σύμβαση ιδιωτικού δικαί¬ 
ου αορίστου χρόνου προσωπικού του Ενιαίου Συνδέσμου 
Δήμων και Κοινοτήτων Νομού Αττικής. 

2. Αναθέτουμε την ευθύνη εκτέλεσης της παρούσας 
στο Γενικό Γραμματέα Περιφέρειας Αττικής, τον οποίο 
εξουσιοδοτούμε για την έκδοση και υπογραφή όλων των 
σχετικών πράξεων, κλήσεων και άλλων εγγράφων που 
απαιτούνται για την πολιτική επιστράτευση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα,6 Ιουλίου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΓΕΙΑΣ ΚΑΙ ΠΡΟΝΟΙΑΣ 

ΚΑΙ ΑΠΟΚΕΝΤΡΩΣΗΣ 

ΒΑΣΩ ΠΑΠΑΝΔΡΕΟΥ ΑΛΕΚΟΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




